कृष्णागिरी जिले की घटना, आसपास के घर और दुकानों को भी नुकसान हुआ
Tamil Nadu Krishnagiri Firecracker Factory Fire Video Update. Follow Tamil Nadu Krishnagiri Latest News, Headlines On Dainik Bhaskar (दैनिक भास्कर)
तमिलनाडु के कृष्णागिरी जिले में शनिवार को पटाखा बनाने की यूनिट में धमाका हो गया। इसमें तीन महिलाओं सहित आठ लोगों की मौत हो गई।
पुलिस ने बताया कि जिले के पझायापेट्टई में पटाखा बनाने की यूनिट में सुबह करीब 10 बजे यह हादसा हुआ। 2 महिला मजदूर पटाखा बनाने में इस्तेमाल होने वाले बारूद को उठाकर ले जा रही थीं। तभी उसमें धमाका हो गया।
यूनिट में करीब 12-15 मजदूर काम कर रहे थे। इनमें से कई घायल हो गए। कितने लोग घायल हुए यह सही संख्या अभी पता नहीं चल सकी है। धमाके से लगी आग ने आसपास के घर और दुकानों को भी चपेट में ले लिया। तीन घरों को नुकसान पहुंचा है। एक होटल भी थी इसकी दीवार भी ढह गई।
पुलिस, फायर ब्रिगेड और बचाव सेवाकर्मियों ने रेस्क्यू शुरू किया और घायलों को कृष्णागिरी सरकारी मेडिकल कॉलेज अस्पताल भेजा गया।
तमिलनाडु के CM एमके स्टालिन ने मारे गए लोगों के परिजन के लिए 3-3 लाख रुपए, गंभीर घायलों के लिए 1-1 लाख रुपए और मामूली घायलों के लिए 50-50 हजार रुपए मदद का ऐलान किया है।
PM नरेंद्र मोदी ने घटना पर दुख जताया है। मृतकों के परिजन को 2-2 लाख रुपए और घायलों के लिए 50-50 हजार रुपए मदद का ऐलान किया है। 
केंद्रीय गृह मंत्री अमित शाह ने भी हादसे पर दुख जताया है। 
इससे पहले मंगलवार को विरुधुनगर जिले के शिवकाशी शहर में एक पटाखा बनाने की फैक्ट्री में विस्फोट होने से दो लोगों की मौत हो गई थी।
पटाखा फैक्ट्री में धमाके से जुड़ी ये खबरें भी पढ़ें...
तमिलनाडु...पटाखा फैक्ट्री में आग, 8 की मौत, 17 घायल:धमाके से पूरी बिल्डिंग ढही; एक हफ्ते में ऐसी दूसरी घटना
तमिलनाडु के कांचीपुरम में 22 मार्ट को पटाखा फैक्ट्री में आग लगने से 8 लोगों की मौत हो गई थी। जबकि 17 लोग घायल हुए। घायलों को अस्पताल में भर्ती कराया गया है। दमकल की कई गाड़ियां आग पर काबू पाने की कोशिश में लगी हैं। हादसे के कारणों का अभी तक पता नहीं चल पाया है। पढ़ें पूरी खबर...
मेरठ पटाखा फैक्ट्री में आग के वक्त काम कर रही महिलाओं ने बयां किया खौफनाक मंजर
मेरठ के रोहटा क्षेत्र में पिछले महीने शाम पटाखा फैक्ट्री में लगी आग में एक जिंदगी झुलसकर खाक हो गई। फैक्ट्री में काम करने वाला कर्मचारी संजय हादसे में जान गवा बैठा। महिलाओं ने 10 फुट ऊंची दीवार कूदकर खुद को बचाया। जिंदगी तो बच गई मगर मौत का वो मंजर इन महिलाओं की आंखों में अभी भी कायम है। पूरी खबर पढ़ें...
झांसी में पटाखा फैक्टी में आग, पूरा गोदाम उड़ा:आधा घंटे हुए धमाकों से 3 गांव में दहशत
एक महीने पहले झांसी के प्रेमनगर थाना क्षेत्र के सैंयर गांव में एक पटाखा फैक्ट्री में आग लग गई थी। फैक्ट्री में इतना बारुद भरा था, कि आग लगने के बाद तेज धमाके के साथ पूरा गोदाम उड़ गया। धमाकों के दौरान पत्थर करीब 100 फीट दूर तक उछल रहे थे। करीब आधा घंटे तक हुए धमाकों से 3 गांव में दहशत का माहौल हो गया। पूरी खबर पढ़ें...